ga en ga ga ga de en es en vep ga ga ga ga uk en ga is ga ga ga uk ga ga en ga ga gd ga ga ga ga ga ga ga ga ga vi ga is en ga ga ga ga ga cs sk ga ga en ga ga ga ga ga ga ga ga ga ga ga ga ga ga ga ga ga ga en ga sk en vep ga ga ga es es ga en ga en ga en ga ga ga
An cur chuige atá againn maidir le hinneachar a dhearadh | An Coimisiún Eorpach
An Coimisiún agus a thosaíochtaí
Home - An Coimisiún Eorpach
Eolas faoi láithreacht nua an Choimisiúin Eorpaigh ar an idirlíon
Míniú ar na roghanna atá ann maidir le hábhar, leagan amach leathanaigh, naisc, nascleanúint agus míreanna amhairc.
Is í seo láithreacht ghréasáin nua an Choimisiúin agus tá sí fós á forbairt. Níl gach feidhm atá beartaithe againn curtha isteach go fóill againn, ach abair linn má thugann tú rud éigin faoi deara atá mícheart nó nach bhfuil ag feidhmiú mar ba cheart.
Tá na roghanna a dhéanaimid bunaithe ar fhianaise a bailíodh ó thástáil ar úsáideoirí agus ar dhea-chleachtas an tionscail. Tá sé beartaithe leo go mbeidh sé éasca duit a bhfuil le déanamh agat a chur i gcrích.
De réir mar a dhéanfar forbairt ar an suíomh, beidh roinnt den ábhar ar fáil i ngach ceann de 24 theanga oifigiúla an Aontais agus beidh roinnt ar fáil i líon níos lú teangacha, bunaithe ar thástáil ar riachtanais úsáideoirí agus ar na hacmhainní aistriúcháin atá ar fáil.
Leagan amach an leathanaigh
Leagan amach 'aon cholún amháin'
Tá leagan amach 'aon cholún amháin' (inneachar faoi bhun inneachar eile) in úsáid againn toisc go bhfuil sé níos éasca inneachar leathanaigh gréasáin a léamh go tapa ar an gcaoi sin. Tá an leagan amach sin ag teacht leis an dearadh oiriúnaitheach gréasáin atá in úsáid againn freisin, a fhágann gur féidir an suíomh gréasáin a úsáid go héasca ar ghléasanna éagsúla, idir PCanna agus fhóin chliste agus táibléid.
Tá na leathanaigh leagtha amach againn ar chaoi a fhágann an t-inneachar is tábhachtaí ag an mbarr. Sin an chéad rud a fheiceann úsáideoirí, agus is féidir leo scrollú síos chun tuilleadh a fháil. Ní bhaineann an tábhacht chéanna le coincheap seo an 'fhillte' sa lá atá inniu ann – ar scáileáin bheaga ní bhfaighidh úsáideoirí forléargas iomlán ar an leathanach riamh, agus tá sé léirithe i staidéir go bhfuil glacadh ag úsáideoirí le bheith ag scrollú síos.
Osclaítear naisc sa chluaisín nó san fhuinneog chéanna
Mar réamhshocrú, déanaimid iarracht gan naisc a oscailt i gcónaí i bhfuinneog nó cluaisín eile, ar na cúiseanna seo a leanas:
ní bheadh sin ag teacht leis na riachtanais inrochtaineachta atá againn do dhaoine atá faoi mhíchumas
bheadh níos lú smachta ag úsáideoirí ar an bhfeidhmiúlacht: tacaíonn formhór na mbrabhsálaithe leis an bhfeidhm 'oscail i gcluaisín nua', bíodh sin trí dheaschliceáil nó trí crtl/cmd + cliceáil
tá úsáideoirí ann nach bhfuil taithí acu ar fhuinneoga agus cluaisíní a úsáid
bheadh ar úsáideoirí coinneáil i gcuimhne gur oscail siad cluaisín nua agus nach féidir leo díreach an cnaipe 'siar' a bhrú chun dul ar ais chuig an leathanach roimhe
d'fhéadfadh sé go gcruthófaí fadhbanna sa chás go mbeadh uaslíon na bhfuinneog oscailte ar an bhfón cliste cheana féin ag úsáideoir
Bainfimid úsáid as naisc a thaispeántar laistigh de chruth bloic toisc go méadaíonn sin an limistéar ar féidir cliceáil air thart timpeall ar an nasc, rud a chabhraíonn leat nuair atá inneachar á roghnú ar scáileán tadhaill. Fágann sin nach dteipfidh ort an nasc a bhrú má thapálann tú díreach in aice leis seachas tapáil air.
Nascleanúint bharrthrom a sheachaint
Ceann de na prionsabail atá againn ó thaobh an dearaidh is ea ligean do na húsáideoirí dul trí fhíorábhar an leathanaigh seachas an ceanntásc a líonadh le liosta mór nasc. Sin an chúis nach bhfeicfidh tú líon mór nasc ag barr an leathanaigh.
Suíomh an leathanaigh - mionrianta
Leagtar amach na míreanna nascleanúna ar a dtugtar mionrianta go cothrománach ar bharr an leathanaigh agus ligeann siad duit súil a choinneáil ar an áit a bhfuil tú ar an suíomh, trí naisc a bheith ann le dul ar ais chuig na leathanaigh ar leibhéil níos airde a ndeachaigh tú tríothu.
Déanaimid iarracht i gcónaí gan inneachar a bheith ann faoi dhó, agus ar an ábhar sin ní áirítear teideal an leathanaigh ag deireadh an mhionriain. Ina ionad sin, úsáidimid an siombail deighilte '>' ag a dheireadh le cur in iúl go mbaineann an leathanach reatha leis an mír dheiridh sa mhionrian.
Seo sampla den chaoi a ndéanfar an mionrian a thaispeáint do réimse beartais ar leith:
an Coimisiún Eorpach > Straitéis >
Tá diantástáil á déanamh ar an roghchlár, atá le feiceáil ag barr an scáileáin ar dheis. Táimid ag smaoineamh ar mhéid an roghchláir a laghdú ar an leagan deisce agus móibíleach araon.
Is féidir cuspóirí éagsúla a bheith ag spás bán agus tá sé leabaithe sa dearadh againn. Ní cur amú spáis atá ann – is iomaí buntáiste a bhaineann le spás bán ach é a úsáid ar an mbealach ceart. Seo cuid de na buntáistí atá leis:
cabhraíonn sé le soléiteacht
ardaíonn sé an leibhéal tuisceana
díríonn sé aird ar mhíreanna ar an leathanach
An úsáid a bhaintear as íomhánna agus físeáin
Tá sé mar aidhm againn úsáid a bhaint as míreanna amhairc, amhail íomhánna agus físeáin, má thugann siad luach breise don úsáideoir agus má bhaineann siad le hábhar.
Tá cineálacha éagsúla inneachair á bhforbairt againn ar an suíomh. Úsáidfear níos mó íomhánna i gcás cineálacha áirithe inneachair, míreanna nuachta nó imeachtaí mar shampla, ná mar a úsáidfear i gcás cineálacha eile.
Bainimid úsáid as íomhánna ar bhonn cás ar chás, nuair a bhíonn teachtaireacht shoiléir ann arbh fhearr is féidir é a chur in iúl le pictiúir. Is é an prionsabal atá againn ó thaobh an dearaidh ná rólíonadh an leathanaigh gan ghá a sheachaint.
Bíonn clófhoireann shaincheaptha in úsáid ag an gCoimisiún Eorpach.
Don am i láthair, táimid ag baint úsáid as clófhoireann Arial ar na cúiseanna seo a leanas:
tá tacaíocht ann di ar fhormhór na gcóras oibriúcháin
is féidir í a úsáid i ngach ceann de 24 theanga oifigiúla an Aontais
tá sí measartha cosúil le clófhoireann shaincheaptha an Choimisiúin
Aiseolas a thabhairt faoin leathanach seoAiseolas a thabhairt faoin leathanach seo
Cén t-aiseolas ar mhaith leat a thabhairt? *
Aontaím gur féidir teagmháil a dhéanamh liom maidir leis an aiseolas uaim
Táim toilteanach páirt a ghlacadh i suirbhéanna agus i dtástálacha eile ar shuíomhanna gréasáin an Choimisiúin Eorpaigh. Táim sásta roinnt ceisteanna roghnacha a fhreagairt tar éis dom an fhoirm seo a sheoladh isteach.
An Coimisiún agus a thosaíochtaí
Beartais, eolas agus seirbhísí
An Coimisiún Eorpach a leanúint
Institiúidí an Aontais Eorpaigh
Eolas faoi láithreacht nua an Choimisiúin Eorpaigh ar an idirlíon